खाड़ी युद्ध के दौरान कुवैत से भारत मूल के लोगों को सुरक्षित बाहर निकालने की कहानी पर आधारित अक्षय कुमार की फिल्म 'एयरलिफ्ट' 22 जनवरी को रिलीज़ हो रही है। इसका भारत में वितरण प्रतीक बिल्डर्स करेगी। सौदा 33 करोड़ में हुआ है।
फिल्म में 70 फ़ीसदी हिस्सा रखने वाले अक्षय के खाते में इससे करीब 17 करोड़ रुपए सुरक्षित हो गए हैं। ये सौदा वायाकॉम 18 मोशन पिक्चर्स, कुमार मंगत और एसटीवी फिल्म कंपनी के साथ भी हो सकता था जिनसे संयुक्त बात बीते एक माह से चल रही थी।
अक्षय भारतीय वितरण अधिकार 36 करोड़ में बेचना चाहते थे लेकिन ये तीनों 31 करोड़ ही देने को राजी थे। इस कीमत पर बात चल रही थी कि एकता कपूर ने घोषणा कर दी कि अपनी एडल्ट कॉमेडी "क्या कूल हैं हम’ की तीसरी फिल्म 22 जनवरी को ही रिलीज कर रही हैं, अक्षय की फिल्म के सामने।
इस घोषणा के बाद तीनों खरीदार कीमत घटाकर 27 करोड़ पर ले गए। तो सौदा नहीं हुआ और अक्षय ने 33 करोड़ में फिल्म दिल्ली के वितरक को बेच दी। फिल्म के टीवी प्रसारण अधिकार 18 करोड़ में बिके हैं। संगीत अधिकार से 4 करोड़ की राशि सुरक्षित हुई और 7 करोड़ में ओवरसीज बाजार के लिए फिल्म बेची गई है। यानि फिल्म से कुल 62 करोड़ मिले।
इसमें से 38 करोड़ निर्माण व प्रमोशन खर्च के निकाल दें तो 24 करोड़ बचते हैं। अक्षय का 70 फ़ीसदी हिस्सा इसमें करीब 17 करोड़ बनता है। शेष राशि अन्य निर्माता भूषण कुमार और विक्रम मल्होत्रा को मिली। अक्षय ने फिल्म बेच खुद को काफी हद तक सेफ तो कर लिया लेकिन भारतीय बाजार से नेट 66 करोड़ की कमाई होने पर ही वितरक को 33 करोड़ मिल पाएंगे।
अक्षय के साथ बुरा पक्ष ये है कि उनकी फिल्मंे 100 करोड़ का आंकड़ा भी नहीं छू पा रहीं। केवल "हॉलिडे’ ने भारत में 108 करोड़ का बिज़नेस किया था। इसके बाद "बेबी’ 75 करोड़, "गब्बर इज बैक’ 80 करोड़ और "सिंह इस ब्लिंग’ 71 करोड़ पर ही थम गई।
"बेबी’ की निर्माता टी-सीरीज के मालिक भूषण कुमार को घाटा होने पर अक्षय ने उनके साथ कुवैत युद्ध वाली फिल्म करनी तय की। उन्होंने फीस नहीं ली और लागत निकलने के बाद आने वाली राशि का 70 फ़ीसदी हिस्सा लेने का फॉर्मूला बनाया।
hin_Deva hin_Deva hin_Deva hin_Deva hin_Deva hin_Deva hin_Deva